OpenLLM-France/wikimedia huggingface dataset:
# Pont dels Set Ulls

El Pont dels Set Ulls és un pont de la carretera L-912 sobre el riu de Conques. L'extrem sud pertany al terme municipal de Gavet de la Conca, dins de l'antic terme d'Aransís, i el nord, al d'Isona i Conca Dellà, dins de l'antic terme de Figuerola d'Orcau.
Està situat en el punt quilomètric 10,575 de la carretera esmentada.
S'anomena dels set ulls per les set arcades amb què salva l'ampla llera del riu de Conques en aquest lloc. Pel costat d'Aransís, és a la partida de lo Canonge, i pel de Figuerola d'Orcau, a la de la Masia. A prop i al nord-est del pont hi ha la masia anomenada Casa del Marquès.

## Enllaços externs

* Institut Cartogràfic de Catalunya
# Progenitor

El progenitor és l'avantpassat de qui procedeix en línia directa algú o alguna família. És un cuidador de la descendència en la seva pròpia espècie. Els tipus més comuns de progenitors són mares, pares biològics, pares adoptius i avis. El grau de participació del progenitor en la vida de la seva descendència varia d'una cultura a una altra, segons el sistema de parentiu dominant i les normes sobre l'educació dels infants. Un progenitor que mostra massa poca participació pot estar fent negligència infantil, mentre que un que està massa involucrat es diu de vegades que és sobreprotector o intrusiu.

## Biologia

En biologia també anomenem relacions intraespecífiques a les relacions biòtiques que s'estableixen entre organismes de la mateixa espècie i això de divideix en un grau familiar o per grau parentiu en:
* Parental: que està format per progenitors i la prole, com passa amb el colom.
* Matriarcal: que és quan el mascle abandona la cura de la prole i se'l deixa a la femella, com succeeix en el cas dels Escorpins, rosegadors i altres mamífers.
* Filial: els pares abandonen a la prole com passa a la majoria de les espècies dels peixos.
Les associacions familiars també poden ser:
* Monògames, que és quan la forma un mascle i femella. Un exemple clar pot ser el llop.
* Polígames, una femella i diversos mascles.
En el cas d'humans, els parentals són el pare i la mare. En el cas dels éssers vius que es reprodueixen asexualment, per exemple per fissió binària, la cèl·lula mare, després de la seva divisió, origina dues cèl·lules filles, és a dir, es duplica, però sense que existeixi mort per a ella.
En el cas de les espècies que posseeixen gàmetes anisògams, la qual cosa gairebé sempre està relacionat amb la presència d'un òvul, fruit de la mare i gran, i un espermatozoide, procedent del pare i petit, la major aportació nutritiva al futur descendent ho proporciona la mare. A més, quant a contingut en ADN, la mare aporta més informació genètica, ja que existeix material genètic aliè al nucli (el qual sí que és transmès de forma equitativa pels dos parentals), concretament el de mitocondris i, a plantas, també el de plasts, que es transmeten exclusivament mitjançant herència materna.

## Referències

* 1 2 «Definición de progenitor - Definicion.de» (en castellà). [Consulta: 16 octubre 2022].
* ↑ «progenitóre in Vocabolario - Treccani» (en italià). [Consulta: 1r novembre 2022].
* ↑ «progenitor | Etymology, origin and meaning of progenitor by etymonline» (en anglès). [Consulta: 1r novembre 2022].
* ↑ «progenitor | enciclopèdia.cat». [Consulta: 19 març 2021].
* ↑ «Parent | kinship» (en anglès). [Consulta: 19 març 2021].
* ↑ Bell, Kenton (en anglès) parent definition | Open Education Sociology Dictionary, 18-12-2014.
* ↑ «Child Neglect | Psychology Today» (en anglès americà). [Consulta: 1r novembre 2022].
* ↑ «Monògam». Diccionari General de la Llengua Catalana. Institut d'Estudis Catalans. [Consulta: 24 abril 2024].

## Vegeu també

* Acolliment
* Avantpassat comú
* Criança d'infants
* Família reconstituïda
* Gestació per substitució
* Maltractament infantil
* Nadó
* Pedagogia
* Teoria de l'aferrament
* Violència filio-parental
# Oratori

«Oratori» té aquests significats:
* Oratori (edifici), construcció petita destinada a la pregària, o una capella petita
* Oratori (música), composició musical cantada, de tema religiós
* Congregacions religioses:
** Oratori de l'Amor Diví, fraternitat laica fundada a Gènova en 1497 per Ettore Vernazza i implantada en altres ciutats
** Congregació de l'Oratori de Sant Felip Neri, congregació fundada a Roma en 1565 per aquest sant
** Oratori de Jesús, congregació fundada a París en 1611 per Pierre de Bérulle
Viccionari
# Sahibi

Sahibi o Sabi és un riu o torrent de muntanya al districte de Gurgaon a Haryana. Neix prop del llac Sambhar al Rajasthan i corre fins al Najafgarh jhil (llac) on desaigua a la vora del Territori de la Capital Nacional de Delhi; per la zona on passa, sovint inunda les terres veïnes de manera controlada i les fa molt fèrtils. L'aigua és aprofitada pel reg de les terres per mitjà de nombroses rescloses.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Chapman

«Chapman» té aquests significats:
* Toponímia:
** Chapman (Kansas), població dels Estats Units a l'estat de Kansas
** Chapman (Maine), població dels Estats Units a l'estat de Maine
** Chapman (Nebraska), població dels Estats Units a l'estat de Nebraska
** Chapman (Pennsilvània), població dels Estats Units a l'estat de Pennsilvània
* Biografies:
** Sydney Chapman (Eccles, Anglaterra, 1888 – Boulder, EUA, 1970), matemàtic i geofísic britànic
** Alexander Chapman Ferguson (1941, Govan, Escòcia), jugador i entrenador de futbol
** Colin Chapman, dissenyador, enginyer, constructor i pilot d'automòbils anglès
** Fredrik Henrik af Chapman, (1721-1808), arquitecte naval suec.
** Frederick Chapman Robbins (Aubur, 1916 - Cleveland, 2003), bacteriòleg estatunidenc
** Graham Chapman (Leicester, 1941- 1989), còmic, escriptor i actor britànic
** Mark David Chapman (Fort Worth, Texas, 1955), assassí de John Lennon
** Tracy Chapman (Cleveland, Ohio, 1964), cantautora afroamericana
* Miscel·lània:
** Chapman Guitars
** Zebra de Chapman (Equus quagga chapmani), subespècie de la zebra comuna
** The Chapman Report, pel·lícula de George Cukor estrenada el 1962
** Llei de Chapman-Kolmogórov
** Chapman stick, instrument musical
# Gilberto Gerónimo Yearwood

Gilberto Gerónimo Yearwood (15 de març de 1956) és un exfutbolista hondureny.
És considerat per molts especialistes un dels millors jugadors hondurenys de la història. Va jugar com a centrecampista defensiu o defensa central a diversos clubs hondurenys i espanyols com Real C.D. España, Elx CF, Reial Valladolid, CD Tenerife, Celta de Vigo, CD Olimpia, Motagua i Marathón.
Marcà 20 gols a la lliga hondurenya, 10 amb el Real España, 6 amb el Motagua i 4 pel Olimpia.
També fou internacional amb la selecció d'Hondures, amb la qual disputà la Copa del Món de 1982.
Continuà la seva carrera com a entrenador a diversos clubs i seleccions centre-americans.

## Referències

* ↑ Record at FIFA Tournaments Arxivat 2008-09-29 a Wayback Machine. - FIFA

## Enllaços externs

* Estadístiques internacionals
# La gallina cega

La gallina cega (1788) és un dels cartons que servien com a model per a les manufactures de la Real Fàbrica de Tapissos de Santa Bàrbara de Francisco de Goya i estava destinat a la decoració del dormitori de les infantes del Palau del Pardo i va ser realitzat poc després que accedís al tron d'Espanya el rei Carles IV. Es tracta de la quarta sèrie de cartons que Goya va realitzar entre 1788 i 1792, dedicats a l'entreteniment i les diversions campestres. D'aquest cartó es conserva un esbós previ al Museu del Prado.
El quadre mostra nois i noies jugant al joc popular de la gallina cega, amb un personatge embenat al centre que intenta de temptar amb un cullerot els altres, que ballen en rotlle.
Els joves estan vestits de majos i majas, abillament de les capes humils de la societat espanyola amb què els aristòcrates (com els d'aquest quadre) van agradar-se de vestir.
Alguns altres, amb casaques de vellut i barrets de plomes, segueixen en canvi els dictats de la moda de les classes altes vinguda de França.
La composició està resolta alternant els personatges entre els buits que deixen els situats en primer i últim terme, i contrastant el jove que s'ajup a la dreta per a esquivar el cullerot amb el qual em prova de tocar i la dona inclinada cap enrere amb un altre jove que ho fa cap endavant.
El quadre és un exponent de l'estil galant o rococó, i els seus traços d'estil característics: vivacitat, immediatesa, curiositat, cromatisme de suaus roses, textures de gasa a les faldilles de les dones, un paisatge de fons lluminós i el reflex d'un moment encantador de gaudi de la vida no exempt de possibilitats d'enamorament.

## Bibliografia

* Bozal, Valeriano. 'Francisco Goya, vida y obra, 1 vol.. Madrid, Tf., 2005. ISBN 84-96209-39-3.

## Enllaços externs

* Fitxa de La gallina ciega del catàleg en linea del Museu del Prado.
# Mutagen

Un mutagen en genètica,terme derivat del llatí que literalment significa origen del canvi, és un agent físic o químic que canvia el material genètic, normalment l'ADN, d'un organisme i això incrementa la freqüència de la mutació per sobre del nivell de fons natural. Com que moltes mutacions causen càncer el mutagen típicament és també carcinogen. No totes les mutacions són causades per mutàgens: les anomenades mutacions espontànies ocorren deguts a errors en l'ADN en la seva replicació, reparació i recombinació genètica.

## Efectes de les mutacions

Els canvis en les seqüències d'àcids nucleics per les mutacions inclouen la substitució en els parells de bases dels nucleòtids i insercons i esborraments d'un o més nucleòtids en les seqüències d'ADN. Encara que algunes d'aquestes mutacions són letals, o cause greus malalties, moltes tenen efectes menors. Moltes mutacions no tenen efectes visibles. En rares ocasions poden tener efectes beneficiosos, com la resistència amalaties i poden provocar un canvi evolutiu en una població.

## Naturalesa dels mutàgens

Els mutàgens són normalment compostos químics o radiació ionitzant. Es poden dividir en categories segons el seu efecte en la duplicació de l'ADN:
* Alguns mutàgens actuen com anàlegs de base i s'insereixen en la banda d'ADN durant la replicació en lloc dels nucleòtids.
* Alguns reaccionen amb l'ADN i causen canvis estructurals.
* Alguns treballen indirectament fent sintetitzar, a les cèl·lules, productes químics que són els que tenen efectes mutagènics directes.
El test d'Ames és un mètode per determinar com és de mutagènic un agent.

## Exemples

* Radiació ionitzant, per exemple raigs X, raigs gamma i partícules alfa
* Ultraviolada
* Transposó
* Alcaloide
* Bromur
* Benzè
# Progesterex

Progesterex és el nom d'un fàrmac inexistent que és esmentat en una difosa falsa alarma. S'hi refereix com a «droga dels violadors». Aquesta droga no es troba registrada a les més importants bases de dades farmacològiques, atès que no existeix cap producte farmacològic amb aquest nom. A la llegenda urbana se li atribueixen qualitats capaces d'esterilitzar animals de forma permanent. S'ha reconegut que tots els rumors arran de l'ús d'aquesta droga per part dels violadors són completament falsos.

## Història

Aquest missatge és una broma, que utilitza elements ficticis, barrejat amb alguns fets reals. Ha estat divulgant en anglès, probablement des de novembre de 1999, i se n'han vist almenys dues versions en castellà, amb petites diferències entre elles. No existeix la droga anomenada Progesterex. No hi ha menció a ella en cap text mèdic o científic ni hi ha al mercat píndoles utilitzades per veterinaris per esterilitzar permanentment cavalls o altres animals grans.
El missatge té tots els trets comuns de qualsevol hoax, especialment d'aquells que entren en la categoria de llegendes urbanes: una advertència amb clares intencions d'atemorir, la manca de fonts comprovables, la referència a una autoritat anònima de qui va provenir l'alarma, però que no s'esmenta, i sobretot, el clàssic de tot hoax, la súplica per a propagar entre tots els nostres coneguts.
La medicina flunitrazipam (Rohypnol), esmentada en aquest hoax, és un fàrmac hipnòtic que realment existeix i que s'ha utilitzat en alguns casos reals de violacions que es dissol ràpidament en els líquids, i quan es combina amb alcohol, causa adormiment, desinhibició i amnèsia. Després que es denunciessin aquests casos, la droga es va començar a produir amb una nova fórmula que la fa canviar de color quan es dissol en algun líquid, fent més evident la seva presència.

## Referències

* ↑ «Beaumont Hospital investigates fake email warning of rape drug». Arxivat de l'original el 2016-03-08. [Consulta: 21 desembre 2016].
* ↑ Reinaldo Corrêa Esclarecimentos acerca do Progesterex Arxivat 2011-01-06 a Wayback Machine. Anti Drogas
* ↑ Exclusive: Email On Date Drug Is A Hoax - Mirror.Co.Uk

## Enllaços externs

* Progesterex Arxivat 2013-03-10 a Wayback Machine. a uurbanlegends
* Progest a snopes.com
# Dendropsophus elianeae

Dendropsophus elianeae és una espècie de granota que viu al Brasil i, possiblement també, al Paraguai.
Està amenaçada d'extinció per la pèrdua del seu hàbitat natural.

## Referències

* Caramaschi, U. & Rodrigues, M.T. 2004. Dendropsophus elianeae. Llista Vermella d'Espècies Amenaçades de la UICN 2006. Consulta: 10 de gener de 2008.
# La gare Saint-Lazare

La gare Saint-Lazare és una pintura a l'oli realitzada per Claude Monet el 1877 i que, actualment, s'exposa al Museu d'Orsay de París.
Quan pinta aquest quadre, Monet acaba de deixar Argenteuil per instal·lar-se a París. Després de diversos anys passats pintant la campanya, s'interessa pels paisatges urbans. En el moment en què els crítics Duranty i Zola animen els artistes a pintar el seu temps, Monet intenta diversificar la seva inspiració i vol ser considerat, a semblança de Manet, Degas i Caillebotte, com un pintor de la vida moderna.
L'òpera "Laguna Veneta" de Francesco Filippini, és la continuació de la investigació artística de "La Gare Saint-Lazare" de Claude Monet, que va començar entre París a París des de 1879.
A l'estiu de 1879, Francesco Filippini va viatjar a París per visitar el Saló de París anual al Louvre, on s'havia lliurat cita amb Claude Monet, amb qui va desenvolupar una investigació artística que va dur a l'impressionisme revisat a Itàlia, s'avverte una resposta a L'estació de Saint-Lazare pel treball de Claude Monet Llacuna de Venècia (Laguna Veneta) di Francesco Filippini. Francesco Filippini, fins i tot després d'haver estat així que un dels fundadors de l'impressionisme italià, tornat a treballar d'una forma de pintura Social època, creació d'obres de gran importància amb figures dedicades als paisatges agrícoles i camperols: "La sosta della contadina" (1889), "Il riposo della pastorella" (1889), "Il maglio" (1889) o "La strigliatura della canapa" (1890).

## Referències

* ↑ Francesco Filippini e Monet, de França il pittore bresciano importò nuova pittura, Stilarte, 26 de setembre de 2015
* ↑ Francesco Filippini i Monet, importat de França el pintor de Brescia nova pintura, Stilarte, 26 de setembre de 2015

## Enllaços externs

* Fitxa al Museu d'Orsay
# Mutació puntual

Una mutació puntual és una mutació genètica en què es canvia, s'insereix o s'elimina una única base de nucleòtids d'una seqüència d'ADN o ARN del genoma d'un organisme. Les mutacions puntuals tenen una varietat d'efectes sobre el les proteïnes que se'n deriven, conseqüències que són moderadament previsibles en funció de les especificitats de la mutació. Aquestes conseqüències poden variar des de cap efecte (per exemple, mutacions sinònimes) fins a efectes perjudicials (per exemple, mutacions per desplaçament del marc de lectura) pel que fa a la producció, composició i funció de proteïnes.

## Referències

* ↑ «Point Mutation».
# Magomed Ievlóiev

Magomed Iakhiàievitx Ievlóiev (en rus: Магоме́д Яхьяевич Евло́ев) (Malgobek, 22 de novembre de 1971 - Nazran, 31 d'agost de 2008) fou un periodista, advocat i empresari ingúix, propietari de l'agència de notícies Ingushetiya.ru, altament crític amb el lideratge del president d'Ingúixia, Murat Ziàzikov, per la seva ferma aliança amb les polítiques del Kremlin. No s'ha de confondre Magomed Ievlóiev amb el líder dels rebels ingúixos Akhmed Ievlóiev, que també se'l coneix com a Magomed.
El 31 d'agost de 2008, fou assassinat d'un tret al cap per la policia. Setmanes abans de la seva mort, corria el rumor que Magomed sabia que la seva vida estava en perill i havia planejat buscar asil polític en un estat de la Unió Europea. La policia local va al·legar que Ievlóiev va intentar agafar un fusell d'assalt d'un dels policies just abans que fos mort dins del cotxe.
El juliol de 2008 Human Rights Watch documentà dotzenes de detencions arbitràries, desaparicions, actes de tortura i execucions extrajudicials a Ingúixia.
El seu funeral es convertí en una mostra de rebuig contra el govern rus en la que, segons els organitzadors, diversos centenars de persones van prendre-hi part. Durant la matinada del 2 de setembre, la policia va dispersar una multitud de 50 persones aproximadament que encara quedava a la plaça major de Nazran.
L'Organització per a la Seguretat i la Cooperació a Europa denuncià la mort de Ievlóiev com un acte de repressió contra la dissidència d'Ingúixia.

## Referències

* ↑ Mor abatut a trets un periodista crític del Kremlin, Vilaweb, 1 de setembre 2008 (data d'accés: 04-09-2008).
* ↑ (anglès) Ingushetia website owner killed, BBC News, 31 d'agost 2008 (data d'accés: 04-09-2008).
* ↑ (anglès) Abdullaev, Nabi: Editor of News Portal Flees Country, The Moscow Times, 7 d'agost 2008 (data d'accés: 04-09-2008).
* ↑ (anglès) Kramer, Andrew E.: A Journalist in Russia Is Shot Dead After Arrest, The New York Times, 31 d'agost 2008 (data d'accés: 04-09-2008).
* ↑ (anglès) Killings, Torture, Disappearances in Chechnya-Style Counterinsurgency Arxivat 2012-05-26 at Archive.is, Human Rights Watch, 25 de juny 2008 (data d'accés: 04-09-2008).
* ↑ (anglès) Police break up protest in Russia's Ingushetia Arxivat 2012-09-11 at Archive.is, Reuters, 2 de setembre 2008 (data d'accés: 04-09-2008).
* ↑ (anglès) Belton, Catherine: Tension in Ingushetia after journalist’s death, Financial Times, 3 de setembre 2008 (data d'accés: 04-09-2008).

## Enllaços externs

* (rus) Biografia de Magomed Ievlóiev, Kavkaz-Uzel.ru.
* (anglès) Blog d'Ingushetiya.ru
# Terra del Sole

Terra del Sole és una ciutat edificada el 1564 per a Cosme I de Mèdici per Baldassarre Lanci d'Urbino. Està situada a la Província de Forlì-Cesena, regió Emília-Romanya a Itàlia, i va ser la primera ciutat fortificada construïda enterament a partir d'un sistema planificat de, materialitzant la "ciutat ideal" del període renaixentista.
Dissenyada amb planta rectangular, té una muralla quadrada amb un bastió a cada cantonada. No era una ciutat residencial, sinó una forta defensa per desafiar qualsevol atac que pogués intentar-se mitjançant les noves armes de foc.
Les seves muralles, de 12,36 metres d'alçada assoleixen fins a nou metres de gruix en alguns llocs, i envolten una disposició simètrica separada per carrers, totalitzant un perímetre de 2.087 metres.
Dos petits castells a la muralla constitueixen les places fortes del capità de l'artilleria i del governador de la ciutat. Els quatre districtes porten els noms de Santa Maria, Santa Reparata, Sant 'Andrea i Sant Martino.
La plaça central, denominada "Plaça forta" està envoltada pels principals edificis públics: l'església de Santa Reparata, el Palazzo del Proveditore, el Palazzo de la Ministeri d'Afers Estrangers, d'altres edificis civils, i el Palazzo Pretorià, al que actualment funciona el Museu de l'Home i l'Ambient.
La ciutat posseeix una població de 6.096 habitants, i encara que uns pocs grups de cases han excedit els límits de la muralla, encara és evident l'estil de la ciutat tal com la va concebre el seu fundador.
# Hile de Beòcia

Hile (grec Υλε o Υλαι, llatí Hyle o Hylae) fou una ciutat de Beòcia. És un topònim que apareix al Catàleg de les naus, de la Ilíada, en el qual la primera posició correspon al contingent beoci, en el que es menciona als "pobladors ... d'Hile, ....". L'ubicació d'Hile no ha estat determinada, si bé la menciona Estrabó (IX, 2, 29). En el Cant V de la Ilíada, s'indica que és a prop de la llacuna Cefísida, que era on el riu Cefís desguassava al llac Copais. En una de les tauletes micèniques amb inscripcions en lineal B trobades a Tebes el 1995, hi consta la localitat d'Hile.

## Notes

* ↑ «Penèleos i Leit i també Arcesilau, Protoènor i Cloni dirigien els beocis, que habitaven Híria, la rocosa Àulida [...]i els qui vivien als voltants d'Harma, d'Ilesi i d'Eritres; i els pobladors d'Eleó, els d'Hile, ...». Ilíada, II, 495-500. Traducció de Montserrat Ros, pàg. 73

## Referències

* ↑ Ilíada, FBM, Traducció de Montserrat Ros, nota 53, pàgina 73, de Joan Alberich i Mariné
* ↑ Ilíada, FBM, Traducció de Montserrat Ros,, Vol. II, nota 73, pàgina 45, de Joan Alberich i Mariné
* ↑ Joachim Latacz, Troya y Homero pp.332-333, Barcelona: Destino (2003), ISBN 84-233-3487-2

## Bibliografia

* Homer; Ros i Ribas, Montserrat (trad.); Alberich i Mariné, Joan (notes). «Cant II (catàleg de les naus)». A: Ilíada. Vol. I. Barcelona: Fundació Bernat Metge, 2005, pàgs. 73 a 92. ISBN 9788472258570 [Consulta: 8 octubre 2017].
# Castorland

Castorland és una població dels Estats Units a l'estat de Nova York. Segons el cens del 2000 tenia 306 habitants.

## Demografia

Segons el cens del 2000, Castorland tenia 306 habitants, 115 habitatges, i 74 famílies. La densitat de població era de 422 habitants/km².
Dels 115 habitatges en un 28,7% hi vivien nens de menys de 18 anys, en un 58,3% hi vivien parelles casades, en un 3,5% dones solteres, i en un 34,8% no eren unitats familiars. En el 26,1% dels habitatges hi vivien persones soles el 14,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,56 i el nombre mitjà de persones que vivien en cada família era de 3,23.
Per edats la població es repartia de la següent manera: un 24,8% tenia menys de 18 anys, un 9,5% entre 18 i 24, un 28,1% entre 25 i 44, un 22,5% de 45 a 60 i un 15% 65 anys o més.
L'edat mediana era de 38 anys. Per cada 100 dones de 18 o més anys hi havia 85,5 homes.
La renda mediana per habitatge era de 33.125 $ i la renda mediana per família de 45.625 $. Els homes tenien una renda mediana de 35.714 $ mentre que les dones 16.806 $. La renda per capita de la població era de 12.101 $. Entorn de l'1,4% de les famílies i el 13,3% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Castorland». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 9 agost 2010].
* ↑ «Geographic Comparison Table- Castorland». American Fact Finder. Oficina del Cens dels Estats Units, 12-01-2010.